S&P gradeer SA af na rommelstatus | Maroela Media
S&P het gesê pres. Jacob Zuma se kabinetskommeling is 'n risiko vir fiskale en groei-uitkomste. "Die afgradering weerspieël ons mening dat die onenigheid in die ANC-beheerde regering wat tot veranderinge in die uitvoerende leierskap, insluitend die minister van finansies, gelei het 'n risiko vir beleidskontinuïteit is."
Volgens S&P bly die tempo van ekonomiese groei in Suid-Afrika 'n graderingswakheid.
Suid-Afrika se langtermyngeldeenheidgradering is in Desember deur S&P van BBB+ na BBB afgegradeer. Dit was twee trappe bo niebeleggingsgraad oftewel rommelstatus.
Talle ekonome het gewaarsku dat rommelstatus die land in die gesig staar nadat Zuma verlede week sy kabinet geskommel het. Die afdanking van Pravin Gordhan as minister van finansies was een van die groot redes tot kommer.
Dawie Roodt, hoofekonoom by die Efficient Groep, het in Oktober aan Maroela Media gesê slegs 'n "klein wonderwerk" kan Suid-Afrika van rommelstatus red. "Dit is net nóg 'n spyker in die doodskis. As ons afgegradeer word, sal dit beteken ons gaan 'n baie meer wisselvallige geldeenheid hê. Dit beteken egter nie net dat die rand verder gaan verswak nie aangesien die rand reeds baie swak is."
Puik gedoen z783, jy het dit reggekry!
Presies wat almal voorspel het maar die mense luister nie so SA verdien dit nou loshande !
Nog 'n goeie storie om te vertel, met trots gebring deur die ANC!
Standard and Poor het SA met sy hanswors-politici die gepaste titel gegee-Rommelstatus! Dit is n regte rommelparadys!! Ons Afrikaner/Boervolk was sefert NP dae al uitverkoop en die tradissie is voortgesit deur die Anc! Frikkie De Klerk en al sy natte asook bykomende rolspelers asook Zuma en sy kabinet moet vir hoogverraad aangekla word.Albei partye het gesorg dat die Afrikaner geen vryheid, geen toekoms mag he nie, en dat sy mense onderdruk en uitgemoor word! In 2016 het ek vir Maroela gese dat Indie en China gaan nog kom inmeng of probeer inmeng in SA se sake.SA is lankal as republiek… Lees meer »